
Bo  G,  Wennerlund  bliver 
den  fjerde  tempelpræsident  for 
templet  i  Stockholm 


For  første  gang  er 
templet  i  Stockholm 
under  ledelse  af  en 
skandinavisk  tempel' 
præsident 

Det  Første  Præsident- 
skab har  d.  9.  juli 
1994  kaldet  Bo  G.  Wenner- 
lund, 68,  til  at  præsidere 
over  templet  i  Stockholm. 
Søster  Maud  Wennerlund 
vil  tjene  som  templets  præ- 
sidentinde. 

Præsident  Wennerlund 
overtager  ledelsen  af  temp- 
let i  Stockholm  d.  1 .  sep- 
tember 1994- 

-  Denne  kaldelse  kom 
som  en  kæmpeoveraskelse, 
sagde  præsident  Wenner- 
lund. 

-  Jeg  ville  aldrig  have 
troet  at  vi  skulle  modtage 
dette  kald.  Jeg  er  68  år  i 
dag,  og  jeg  vil  være  71,  år 
før  jeg  bliver  afløst  som 
tempelpræsident. 

-  Da  præsident  Monson 
ringede,  blev  jeg  noget  for- 
virret, og  efter  samtalen 
kunne  jeg  ikke  rigtig  huske, 
hvad  jeg  havde  sagt  til 
ham,  fortæller  præsident 
Wennerlund.  Dagen  efter 
ringede  jeg  tilbage  og  sagde, 
at  vi  med  glæde  ville  ac- 
ceptere kaldet,  hvilket  er 
nøjagtigt,  hvad  jeg  havde 
sagt  dagen  forinden. 

Var  regionalrepræsentant 

Bror  Wennerlund,  der  er 
velkendt  af  mange  danske 
medlemmer  fra  hans  tid 
som  regionalrepræsentant, 
er  far  til  8  børn. 


Præsident  og  søster  Wennerlund  ved  afslutningen 
af  deres  mission  i  Sverige.  (Foto:  TD.) 


Bror  Wennerlunds  første 
kontakt  med  Kirken  var  i 
1947  i  sin  fars  hjem  i  Ore- 
bro i  Sverige. 

Han  blev  døbt  d.  3. 
april  1949  af  L.  Ronald 
Folkersen  og  fik  håndspå- 
læggelse af  Spencer  F.  Jen- 
son.  Disse  missionærer 
vendte  begge  senere  tilba- 
ge til  Sverige  som  præsi- 
denter for  Den  Svenske 
Mission. 

Siden  han  blev  medlem 
af  Kirken  har  bror  Wenner- 
lund haft  mange  mulighe- 
der for  at  tjene.  Han  har 
blandt  andet  været  missio- 
nens præsident  for  GUF  fra 
1950-1955.  Fra  1955-1961 
var  han  grenspræsident  i 


Stockholms  2.  Gren,  og  fra 
1961  til  1964  var  han  di- 
striktspræsident  i  Stock- 
holm. 

De  følgende  10  år  var 
han  rådgiver  til  fem  forskel- 
lige missionspræsidenter, 
efterfulgt  af  9  år  som  Nor- 
dens regionalrepræsentant. 
Det  var  i  denne  periode  at 
medlemmerne  i  Danmark 
havde  mulighed  for  at  lære 
bror  Wennerlund  og  hans 
familie  at  kende. 

Bror  Wennerlund  har 
udover  sin  kaldelse  som 
PR-mand  i  Stockholm  Stav 
også  været  kaldet  til  at  væ- 
re leder  af  tempelkomiteen, 
der  var  ansvarlig  for  alle 
forberedelser  og  praktiske 


arrangementer  vedrørende 
bygningen  af  templet  i 
Stockholm. 

I  1990  blev  Bror  og  sø- 
ster Wennerlund  af  Det 
Første  Præsidentskab 

kaldet  til  at  tjene  som 
missionspræsidentpar  i  Den 
Svenske  Mission.  Den  30. 
juni  1990  påbegyndte  bror 
og  søster  Wennerlund  deres 
mission,  der  varede  i  3  år. 

Det  er  nu  kun  1 1  måne- 
der siden,  at  bror  og  søster 
Wennerlund  blev  afløst 
som  missionspræsidentpar, 
og  i  mellemtiden  har  de 
fungeret  som  henholdsvis 
informationschef  for  Staven 
i  Stockholm  og  som  besøgs- 
lærerindekoordinator  i  Vå- 
sterhaninge  Ward. 

Arbejdet  i  templet  bliver 
ikke  noget  nyt  for  præsi- 
dent Wennerlund,  der  også 
er  tempelbesegler  og  i  man- 
ge år  er  kommet  trofast  i 
templet. 

Søster  Wennerlund,  der 
i  mange  år  har  arbejdet  i 
hjemmet  med  deres  8  børn, 
har  også  haft  mange  kaldel- 
ser i  Kirken.  Søster  Wen- 
nerlund blev  døbt  i  1953  af 
sin  mand,  og  3  år  senere 
blev  de  beseglet  i  templet  i 
Schweiz,  hvor  også  deres  6 
ældste  børn 

blev  beseglet  til  dem. 
Søster  Wennerlund  har 
tjent  som  lærerinde  og  se- 
kretær i  mange  forskellige 
organisationer,  såvel  som 
præsident  for  UP  i  Stock- 
holm distrikt,  Primarys 
præsident  i  missionen,  war- 
dets  primarypræsidentinde 
og  endelig  som  stavsgenea- 
log  og  tempeltjener. 

Bo  G.  Wennerlund  ved  indvielsen 
af  tempelgrunden  og  det  første  spadestik 
til  templet  i  Stockholm  d.  17  marts  1994- 
(Foto:  TD) 


Med  kaldelsen  som  tempel- 
præs  identinde  er  det  første 
gang,  at  søster  Wennerlund 
skal  forlade  sit  hjem  og  fun- 
gerer i  et  »job«  uden  for 
hjemmet. 

-  Selvom  det  kun  er  1 1 
måneder  siden,  vi  er  blevet 
afløst  som  missionspræsi- 
dentpar,  følte  vi,  at  der  var 
endnu  en  mission  til  os,  si- 
ger præsident  Wennerlund. 
Jeg  troede  måske,  at  det  var 
en  bog,  som  jeg  er  ved  at 
skrive  til  brug  i  skolerne  i 
Sverige. 

-  Som  præsidentpar  i 
templet  har  vi  sat  os  det 
mål,  at  alle  medlemmerne  i 
de  nordiske  lande  samt  Est- 
land og  Rusland  føler,  at 
templet  i  Stockholm  er  de- 
res tempel.  Templet  ligger 
rent  fysisk  i  Sverige,  men 
det  er  et  tempel  bygget  til 
gavn  for  alle  Kirkens  med- 
lemmer i  hele  regionen,  si- 
ger præsident  Wennerlund. 

Som  de  første  i  Norden 
har  Kirkenyt  fået  oplyst, 


hvem  der  er  blevet  kaldet 
som  rådgivere  til  præsident 
Wennerlund. 

Præsident  Gunnar  Ost- 
hed er  kaldet  som  førsteråd- 
giver og  bror  John  A.  Har- 
ris som  andenrådgiver.  Bror 


Osthed  kommer  fra  Sveri- 
ge, og  bror  Harris,  der  er 
kaldet  som  fuldtidsmissio- 
nær  i  templet,  har  tjent 
som  missionær  i  Norge. 

-  Vi  har  følt,  at  dette 
kald,  vil  give  os  en  speciel 


mulighed  for  at  komme 
Frelseren  og  vor  himmelske 
Fader  nærmere  end  nogen- 
sinde før,  og  vi  håber  virke- 
lig, at  vi  formår  at  udnytte 
denne  specielle  chance. 

Susanne  Perkins 


O 

Samtlige  unge  i  Århus  Ward 
kaldet  som  missionærer 


Unpe  medlemmer 
af  Århus  Ward 
mødes  hver  tirsdag 
til  et  væld  af  forskel- 
lige og  opbyggende 
aktiviteter 

IGUF-tiden  ventede  der 
d.  17.  maj  1994  vore  un- 
ge en  spændende  aften, 
som  i  wardets  månedspro- 
gram  havde  fået  navnet 
»TOP  SECRET«.  De  unge 
vidste  ingenting  om  pro- 
grammet, men  det  gjorde 
forældrene,  som  var  blevet 
bedt  om  at  medbringe  de 
unges  søndagstøj. 


Unge  noget  overrasket 

Flere  af  de  unge  blev  me- 
get forbavset,  da  forældre- 
ne var  mødt  op  til  deres 
GUF-aften,  men  de  havde 
på  fornemmelsen,  at  de 
skulle  deltage  i  en  mini- 
mission, og  de  følte  sig  dår- 
ligt tilpas  ved  at  skulle 
missionere  i  deres  hverdag- 
støj. 

Alle  wardets  unge  sam- 
ledes i  kirkesalen,  hvor  den 
almindelige  GUF-aften 
skulle  begynde. 

Biskop  Henry  Sørensen 
ledte  denne  aften.  En  ad 
gangen  blev  wardets  unge 
kaldt  op  til  biskoppen,  hvor 
de  fik  overrakt  en  kaldelse 


hvori  der  stod  at  de  var  kal- 
dede til  at  virke  fra  kl.  19- 
2 1  i  kirkebygningen.  Efter 
at  have  modtaget  kaldelsen, 
gik  de  unge  ud  for  at  klæde 
om  til  deres  søndagstøj  og 
var  så  parate  til  at  begynde 
deres  MTC  træning.  Denne 
foregik  i  kirkesalen,  hvor 
fuldtidsmissionærene  stod 
for  undervisningen  i  for- 
skellige missionærfærdig- 
hedder. 

Ud  for  at  prøve 

den  barske  virkelighed 

Efter  besøget  på  MTC  var 
det  tid  for  de  unge  at  prøve 
deres  nylig  lærte  færdighe- 
der og  forældrene  agerede 


undersøgere  i  de  forskellige 
lokaler  der  skulle  forestille 
at  være  hjem. 

I  begyndelsen  var  de 
unge  missionærer  noget 
nervøse  når  der  blev 
stillet  spørgsmål  til  deres 
budskab.  Det  skal  dog  siges 
at  da  de  først  blev  varmet 
lidt  op,  var  alle  dybt  impo- 
nerede over  deres  viden  og 
den  frimodighed,  de  ud- 
strålede, når  de  fortalte  om 
evangeliet.  De  unge,  der 
har  deltaget  i  Seminar, 
gjorde  også  god  brug  af 
mesterskriftstederne  fra 
Det  Nye  Testamente,  som 
de  har  studeret  i  dette  se- 
minarår. 

Unge  medlemmer  af  Århus  Ward  kaldet  til  at  være  missionærer 
for  en  aften.  (Foto:Ole  Ravn-Pedersen) 


Efter  at  have  virket  som 
missionær  i  en  times  tid, 
samlede  alle  igen  i  kirkes- 
alen, hvor  alle  blev  afløst  af 
biskoppen.  Både  de  unge  og 
deres  forældre  kunne  tage 
afsted  fra  kirkebygningen 
med  en  dejlig  opbyggende 
følelse. 

Ugen  efter  kunne  man  i 
UM's  organisation  holde  en 
dejlig  aften  i  Århus  Ward. 
Dette  blev  en  æresret  for 
unge  mænd  aktive  i  spej- 
derprogrammet. 

-  Det  er  en  aften,  som  vi 
har  haft  et  par  gange  tidli- 
gere i  Århus  Ward,  fortæl- 
ler bror  Ole  Ravn-Peder- 


sen. De  unge  mænd  får 
overrakt  æresbevisninger 
for  de  opgaver  de  har  udført 
i  forbindelse  med  deres 
spejderarbejde.  De  unge  un- 
ges forældre  var  inviteret 
med. 

Programmet  var  lavet  så- 
dan at  de  unge  deltog  i 
mange  forskellige  aktivite- 
ter i  aftenens  løb. 

Efter  sang  og  bøn,  tale 
Unge  Mænds  præsident 
Kim  Kearsley  over  emnet 
»formålet  med  spejderar- 
bejdet«,  hvor  han  bl.a. 
kom  ind  på  flere  forskellige 
vigtige  spejderfærdighed- 
der. 


Han  forklarede  endvidere, 
at  det  at  lære  nye  ting  i 
spejderarbejdet  kan  være 
med  til  at  styrke  de  unges 
selvtillid  og  det  er  jo  noget, 
som  der  kan  drages  god  nyt- 
te af  i  både  skolearbejde  og 
kaldelser  i  Kirken. 

Alle  deltog  i  kanon 

Niels  Poulsen  fremsagde 
spejder  lo  ven.  Så  var  det  tid 
til  at  alle  de  tilstedeværen- 
de deltog  aktivt  i  program- 
met idet  en  kanon  blev 
sunget. 

Jonna  Birkelund,  mor  til 
en  af  vore  drenge,  talte  om 
betydningen  af,  at  vore  un- 
ge får  gode  oplevelser,  når 
de  deltager  i  Kirkens  arran- 
gementer. Hun  var  glad  for, 
at  hendes  søn  Ruben  havde 
gode  oplevelser  i  Kirken,  og 
hun  takkede  Unge  Mænds 
præsidentskab  for  den  ind- 
sats, de  yder.  Til  de  unge 
sagde  søster  Birkelund: 

-  Om  nogle  år  står  I  må- 
ske selv  som  ledere  af  Unge 
Mænds  organisation. 

Kristian  Ravn-Pedersen 
fremsagde  spejderløftet  og 
Ian  Sørensen  gav  de  frem- 
mødte i  salen  atter  en  mu- 
lighed for  at  deltage  idet 
der  blev  undervist  i  flagsig- 
nalering, som  forekom 
svært  for  nogle. 


Nu  var  det  tid  til  at  alle  at- 
ter deltog.  Denne  gang  rej- 
ste alle  sig  op  og  sang  med 
på  nationalsangen,  hvoref- 
ter Stavens  spejderleder  . 
Jørn  Holm  Bendtsen  talte 
om  spejderprogrammets  be- 
tydning. 

Unge  modtog  belønninger 

Som  kronen  på  værket 
modtog  de  unge  deres  for- 
skellige hædersbevisninger 
for  de  ting,  de  havde  udført 
i  forbindelse  med  deres 
spejder  arbejde  i  de  forløb- 
ne år. 

Hædersbevisningerne 
blev  uddelt  af  biskop  Henry 
Sørensen,  Stavens  spejder- 
leder Jørn  Holm  Bendtsen 
og  UM-præsident  Kim  Ke- 
arsley. Aftenen  blev  afslut- 
tet med  forfriskninger. 

Alle  gik  den  aften  hjem 
fra  kirken  med  den  viden  at 
vore  unge  mænd  var  glade 
og  tilfredse  med  de  ting,  de 
havde  opnået  i  deres  spej- 
derarbejde gennem  det  sid- 
ste års  tid. 

Referat  indsendt  af 
Ole  Ravri'Pedersen 

o 

medlem  af  Århus  Ward, 
Århus  Stav. 


RED 


^^^^ 


En  gruppe  af  wardets  spejdere  med  deres  ledere. 
(Foto:  Ole  Ravn-Pedersen) 


Hædersbevisning  overrækkes  her  af  Stavens  spejderleder 
til  ungt  spejdermedlem  af  Århus  Ward. 

(Foto:  Ole  Ravn-Pedersen) 

Store  forandringer 
i  Den  Danske  Mission 

Antallet  af  fuldtidsmissionærer  er  stærkt  dalende  i  Danmark.  Arbejdskraften  skal 
bruges  andre  steder,  hvor  arbejdet  går  fremad  på  en  helt  anden  måde 


På  en  dejlig  sommerdag 
i  juli,  hvor  det  meste  af 
den  danske  befolkning  er 
på  ferie  eller  holder  fridag 
ved  stranden,  besøgte  Kir- 
kenyt præsident  Alma  An- 
derson, præsident  for  Den 
Danske  Mission,  på  hans 
kontor  i  Herlev  lidt  uden 
for  København.  Det  er 
utroligt  varmt  udenfor,  og 
det  bliver  ikke  meget  bedre 
på  første  sal  under  skrånen- 
de lofter,  hvor  missionskon- 
toret  ligger. 

Holder  aldrig  fri 

Præsident  Anderson,  der 
netop  i  denne  måned  (juli) 
har  været  i  Danmark  i  2  år, 
holder  derimod  hverken  fe- 
rie eller  fridag.  At  være 
missionspræsident  er  et 
fuldtidsjob,  der  ikke  giver 
plads  til  for  mange  frie 
stunder. 

-  Jo  længere  jeg  er  her  i 
Danmark,  jo  mere  ser  jeg, 
hvor  presserende  vores  ar- 
bejde er,  siger  præsident 
Anderson,  og  vi  leder  kon- 
stant efter  mere  effektive 


metoder,  hvorved  vi  kan 
dele  vores  budskab  med  den 
danske  befolkning. 

Kirken  går  langsomt 
frem  i  Danmark 

I  sammenligning  med  man- 
ge andre  steder  i  verden  går 
Kirken  meget  langsomt 
frem  i  de  skandinaviske 
lande.  Det  betyder,  at  Kir- 
ken er  nødt  til  at  bruge  res- 
sourcerne der,  hvor  der  er 
mest  fremgang. 

-  Det  er  grunden  til,  at 
antallet  af  fuldtidsmissio- 
nærer i  Danmark  er  dalen- 
de, siger  præsident  Ander- 
son. Jeg  spørger  konstant 
områdepræsidentskabet,  om 
vi  kan  få  tildelt  nogle  flere 
missionærer,  og  får  gang  på 
gang  svaret:  »Når  Danmark 
får  mere  fremgang.« 

I  1992,  da  præsident 
Anderson  ankom  til  Dan- 
mark, var  der  146  fuldtids  - 
missionærer  i  missionen. 
Nu  to  år  senere,  pr.  1 
august,  tæller  Den  Danske 
Mission  90  fuldtidsmissio- 
nærer. 


-  Det  har  betydet,  at  mange 
områder  rundt  om  i  landet 
er  blevet  lukket,  og  der  er 
også  enheder  der  nu  er  fuld- 
stændigt uden  fuldtidsmissi- 
onærer, fortæller  præsident 
Anderson. 

-  Reaktionen  har  været 
blandet.  Selvfølgelig  er  der 
mange  af  medlemmerne, 
der  er  kede  af  det,  men  på 
den  anden  side,  har  vi  også 
set  en  ny  villighed  vise  sig 
hos  mange  medlemmer. 
»Nu  må  vi  selv  tage  fat,  for 
arbejdet  skal  jo  udføres,«  er 
attituden,  som  de  fleste  har 
givet  udtryk  for. 

Kirkens  image  er  ikke 
positivt 

-Blandt  det  danske  folk 
møder  vi  en  ret  stor  ligegyl- 
dighed, siger  præsident  An- 
derson. En  meget  lille  pro- 
centdel af  befolkningen  tror 
på  Gud  eller  går  i  kirke,  og 
det  gør  det  vanskeligt  for  os 
at  begynde  samtaler  spon- 
tant. 

Som  medlemmer  af  kir- 
ken kan  vi  arbejde  på  at 
ændre  den  indstilling,  som 
befolkningen  har  til  Kir- 
ken, fortæller  præsident 
Anderson. 

I  Kirkens  Public  Affairs 
over  hele  verden,  stræber 
man  efter  at  kommunikere 
til  mennesker,  at  vi  er  en 
familiekirke,  og  at  vi  har 
svarene  og  opskriften  på  et 
lykkeligt  familieliv. 

Missionspræsident 
og  Søster  Anderson  har  nu 
været  i  Danmark  i  2  år. 
(Foto:  TD) 


-  I  Danmark  arbejder  PA 
også  på  at  gøre  Kirken 
kendt  bl.a.  på  vores  famili- 
er, og  det  kan  hjælpe  vores 
arbejde  meget,  siger  præsi- 
dent Anderson. 

Inviter  undersøgere 
ind  i  jeres  hjem 

-  En  god  måde  at  sprede 
vores  familiebudskab  på  er 
ved  at  lade  vores  undersø- 
gere se  jeres  familier,  og 
hvordan  de  fungerer. 

Det  ville  hjælpe  vores 
arbejde  meget,  hvis  I,  når  I 
inviterer  missionærerne 
hjem  til  middag,  også  ville 
spørge  dem,  om  de  havde 
en  undersøger,  som  de  kun- 
ne tænke  sig  at  invitere 
med,  forklarer  præsident 
Anderson.  Missionærerne 
er  meget  taknemlige  for  at 
blive  inviteret  hjem  til 
mad,  og  det  er  ikke  let  for 
dem  at  komme  op  til  et 
medlem  og  spørge,  om  de  så 
også  må  invitere  et  vildt- 
fremmed menneske  med, 
men  hvis  I  medlemmer  selv 
inviterer,  så  ville  det  gøre 
det  noget  lettere  for  missi- 
onærerne, siger  præsident 
Anderson. 

Missionærer  i  Danmark 
er  meget  lydige 

-  Så  vidt  jeg  ved,  er  vores 
fuldtidsmissionærer  meget 
lydige.  De  følger  reglerne  og 
arbejder  hårdt.  Men,  vi  vil 
gerne  arbejde  så  effektivt 
som  muligt,  og  derfor  fore- 
slår Kirken,  at  vi  så  ofte 
som  muligt  går  ud  sammen 
med  medlemmerne  i  de  for- 
skellige wards  og  grene. 

-  Det  er  Kirkens  retningsli- 
nie at  fuldtidsmissionærer- 
ne  kan  og  bør  inviteres  med 
ud  som  besøgslærerinder  og 
hjemmelærere.  Ikke  alene 
kan  det  hjælpe  med  at  få 
arbejdet  udført  mere  effek- 
tivt, men  det  giver  mission- 
ærerne en  fantastisk  chance 
for  at  komme  ud  til  wardets 
medlemmer  og  lære  dem  at 
kende,  siger  præsident  An- 
derson. 

-  Hvis  en  biskop  eller 
grenspræsident  eller  anden 
præstedømmeleder  beder 
fuldtidsmissionærerne  om 
at  besøge  medlemmer  af 


Kirken,  enten  aktive  eller 
mindre  aktive,  så  tæller  det 
som  et  officielt  besøg.  Så  de 
lokale  ledere  kan  altså  bru- 
ge fuldtidsmissionærerne  til 
at  hjælpe  dem  i  deres  store 
opgave  med  at  nå  ud  til  alle 
enhedens  medlemmer  hver 
måned. 

Henvisninger  er  mest 
effektive 

Hvis  vi  kan  få  henvisninger 
fra  Kirkens  medlemmer,  er 
det  absolut  den  mest  effek- 
tive måde  at  kontakte  folk 
på,  men  hvis  vi  ingen  hen- 
visninger har  så  går  arbej- 


det videre.  Vi  kontakter 
folk  på  gaden  eller  banker 
på  døre. 

-  Det  er  interessant,  at 
selvom  de  fleste  godt  ved,  at 
det  er  en  ineffektiv  måde  at 
finde  folk  på,  så  sker  det  dog 
igen  og  igen,  at  folk  fortæl- 
ler, at  det  var  to  missionæ- 
rer, der  kom  til  deres  dør  og 
bankede  på,  der  var  deres 
første  kontakt  med  Kirken, 
fortæller  præsident  Ander- 
son. Derfor  bliver  vi  ved 
med  at  banke  på  døre,  hvis 
vi  ikke  har  andre  aftaler. 

-  Vi  arbejder  hele  tiden 
på  vores  præsentation  ved 


døren.  Vi  prøver  på  at  finde 
emner,  som  vi  ved  folk  er 
interesseret  i  at  tale  om. 
Målet  er  at  få  folk  i  samtale 
og  så  få  mulighed  for  at  læ- 
re dem  at  kende,  så  de  vil 
høre  vores  budskab,  siger 
præsident  Anderson. 

-  Jeg  synes,  Danmark  er 
vidunderlig.  Jeg  elsker  fol- 
ket her,  og  jeg  er  glad  for  at 
have  muligheden  for  at 
hjælpe  arbejdet  fremad  her 
i  denne  del  af  verden,  slut- 
ter misionspræsidenten. 


S.R 


Ældste  Jeffrey  R  Holland 
kaldet  som  apostel 


Det  Første  Præsident- 
skab bekendtgjorde 
den  23.  juni,  at  ældste  Jef- 
frey R.  Holland  er  blevet 
kaldet  til  at  tjene  som  med- 
lem af  De  Tolv  Apostles 
Kvorum. 

Den  nye  apostel  blev  or- 
dineret ved  det  ugentlige 
møde  for  Det  Første  Præsi- 
dentskab og  De  Tolv 
Apostles  Kvorum  i  templet 
i  Salt  Lake  City. 

Ældste  Holland,  53, 
har  været  medlem  af  De 
Halvfjerds'  Første  Kvorum 
siden  1.  april  1989.  Ved 
kaldelsen  sad  han  i  områ- 
depræsidentskabet for  det 
vestlige  Nordamerika  og 
var  vicedirektør  for  Corre- 
lation  Department  (Kir- 
kens afdeling  for  samord- 
ning). Ældste  Holland  har 
tidligere  virket  i  område- 
præsidentskaber i  Nord- 
europa og  det  sydøstlige 
Nordamerika  samt  i  præsi- 
dentskabet for  Unge 
Mænds  hovedbestyrelse. 


Forud  for  sin  kaldelse  som 
generalautoritet  har  ældste 
Holland  tjent  som  biskop, 
rådgiver  for  tre  stavspræsi- 
denter  og  regionalrepræsen- 
tant. Han  har  også  været  le- 
der for  Det  Melkisedekske 
Præstedømmes  GIF  og  for- 
mand for  Kirkens  komité 
for  Unge  Voksne.  Som  ung 
var  ældste  Holland  fuldtids- 
missionær  i  England  fra 
1960  til  1962. 

Tidligere 

universitetsrektor 

Fra  1980  og  indtil  kaldet 
som  generalautoritet  i  1989 
var  ældste  Holland  den  ni- 
ende rektor  for  Brigham 
Young  University  i  Provo, 
Utah.  Han  har  tidligere 
været  Kirkens  undervis- 
ningskommissær,  dekan  for 
religiøs  uddannelse  ved 
BYU  og  institutlærer  ved 
flere  colleges. 

Ældste  Holland  har  ta- 
get en  bachelorgrad  i  en- 
gelsk og  en  magistergrad  i 


religion  ved  Brigham  Young 
University.  Han  har  også  en 
magistergrad  og  dr.phil.  fra 
American  Studies  ved  Yale 
University.  Han  har  skrevet 
to  bøger,  However  Long  and 
Hard  the  Road  og  On  Earth 
As  It  Is  In  Heaven,  den  sid- 
ste sammen  med  sin  hustru 
Patricia. 

Forud  for  sin  kaldelse  til 
fuldtidstj  eneste  i  Kirken  var 
ældste  Holland  aktiv  i  en 
række  pædagogiske  organi- 
sationer. Han  modtog  »Tor- 
ch  of  Liberty«-belønningen 
fra  en  amerikansk  jødisk  or- 
ganisation for  sit  arbejde 
med  at  udbygge  forståelsen 
mellem  kristne  og  jøder. 
Han  har  siddet  i  bestyrelsen 
for  en  række  offentlige  og 
erhvervstilknyttede  organi- 
sationer. 

Søster  Holland  tidligere 
rådgiver  i  UP 

Søster  Holland  har  tjent  i 
mange  kirkekaldelser  bl.a. 
fire  perioder  som  hjælpefor- 


eningspræsidentinde  og  to 
år  i  præsidentskabet  for  Un- 
ge Pigers  hovedbestyrelse. 

Ældste  og  søster  Hol- 
land blev  gift  i  1963.  De 
har  to  sønner  og  en  datter 
samt  et  barnebarn. 

Stol  på  Jesus 

I  sin  tale  ved  oktoberkonfe- 
rencen i  1993  vidnede  æld- 
ste Holland  »om  Guds  ube- 
grænsede kærlighed  til  sine 
børn,  om  hans  umættelige 
ønske  om  at  hjælpe  os  ... 

I  en  verden  fuld  af  mis- 
mod, sorg  og  overmåde  me- 
gen synd,  i  tider,  hvor  frygt 
og  fortvivlelse  synes  at  tage 
overhånd,  hvor  menneske- 
heden synes  at  have  feber 
uden  verdslige  læger  inden 
for  rækkevidde,  siger  jeg 
også:  'Stol  på  Jesus'«  (Stjer- 
nen, januar  1994,  s.  13,  14). 

Inis  Egan  Hunter 

Profetens  kone  elsker  både  musik  og  standardværkerne 


Hvis  det  er  første  gang 
du  skal  møde  profe- 
tens kone,  behøver  du  ikke 
at  bekymre  dig  om  at  prøve 
at  impone  hende.  Hun  vil 
acceptere  dig  fuldstændigt 
som  du  er.  Det  kan  godt 
være,  at  hun  vil  skubbe  lidt 
til  dig  for  at  få  dig  til  at 
stræbe  efter  lidt  større  mål, 
men  du  vil  ikke  føle  dig 
dårligt,  tilpas  hvis  du  ikke 
opnår  dem  lige  med  det 
samme. 

Søster  Hunter,  gift  med  præ- 
sident Howard  W.  Hunter, 
er  også  kendt  for  sine  håndla- 
vede dukker.  (Foto:  CN) 


Søster  Hunter,  gift  med  præ- 
sident Howard  W.  Hunter, 
Kirkens  profet,  er  en  ganske 
almindelig  jordbunden  type, 
der  er  venner  med  alle.  Der 
er  ikke  noget  hun  synes  bed- 
re om  end  at  se  tingene  lyk- 
kes for  andre  mennesker. 

Søster  Hunter  forventer 
en  ting  af  alle,  som  hun 
kommer  i  kontakt  med: 
»Jeg  tror  på,  at  folk  er  søde 
og  rare,  og  jeg  prøver  på  at 
elske  dem,«  sagde  søster 
Hunter  i  et  interview  til 
Church  News. 

-  Jeg  har  altid  troet  på, 
at  kærlighed  fostrer  kærlig- 
hed. Hvis  du  udviser  kær- 
lighed til  mennesker,  så  får 
du  det  også  tilbage. 

Rejser  meget  med 
sin  mand 

Søster  Hunter  har  ledsaget 
sin  mand  på  mange  af  hans 
rejser  for  Kirken.  Hun  har 
ikke  alene  været  en  stor 
støtte  for  præsident  Hunter, 
men  har  også  inspireret 
medlemmer  i  mange  lande. 
Efter  at  hun  har  talt  til 
konferencer  og  andre  kirke- 
møder, er  det  ikke  usæd- 
vanligt at  se  lange  køer  af 
medlemmer,  der  blot  ønsker 
at  sige  tak  eller  give  hende 
et  håndtryk  og  et  knus.  Sø- 
ster Hunter  er  overrasket 
over  folks  respons. 

Søster  Hunter  fortæller, 
at  hun  plejede  at  bruge  ti- 
mevis på  at  forberede  sig  til 
at  tale,  da  hun  først  be- 
gyndte at  rejse  rundt  med 
sin  mand,  men  en  dag  da 
hun  sad  på  forhøjningen  til 
et  møde,  hvor  hun  ikke 
skulle  tale,  hørte  hun  plud- 
selig sit  navn  blive  annon- 
ceret som  den  første  taler. 


-  Da  jeg  stod  foran  den  sto- 
re gruppe  af  mennesker,  bad 
jeg  desperat  om,  at  jeg  måt- 
te vide  hvad  jeg  skulle  sige, 
fortæller  søster  Hunter.  An- 
den vejledte  mig  fuldstæn- 
digt. 

-  Siden  den  dag  har  jeg 
bare  udvalgt  et  emne  og  li- 
gesom formet  mine  ideer  og 
så  ladet  ånden  vejlede  mig, 
siger  søster  Hunter. 

Kun  gift  i  4  år 

Profeten  og  søster  Hunter 
har  kun  været  gift  i  4  år.  De 
blev  gift  d.  12  april  1990. 
De  mødte  hinanden  i  1945, 
da  hendes  familie  boede  i 
El  Sereno  Ward  i  Californi- 
en, hvor  præsident  Hunter 
var  biskop  på  det  tidspunkt. 
I  1959  flyttede  præsident 
Hunter  til  Salt  Lake,  da 
han  blev  kaldet  som  med- 
lem af  De  Tolvs  Råd.  Hans 
første  kone,  Clara  May  Jeffs 
Hunter,  døde  i  1983. 

Præsident  Hunter  og 
Inis  mødte  hinanden  igen 
efter  alle  disse  år  efter  søster 
Hunter  begyndte  at  arbejde 
i  Kirkens  kontorbygning. 

Søster  Hunter  arbejdede 
i  Kirkens  kontorbygning  i 
13  år. 

-  Jeg  er  blevet  flyttet 
meget  rundt,  fortæller  sø- 
ster Hunter,  der  de  sidste  år 
før  hun  gik  på  pension  ar- 
bejdede i  receptionen  i  Kir- 
kens kontorbygning. 

-  Mange  kender  mig  fra 
min  tid  som  receptionist  i 
Kirkens  bygning.  Nu  ser  de 
mig  som  Kirkens  præsidents 
kone. 

Mens  søster  Hunter  ar- 
bejdede som  receptionist  i 
Kirkens  kontorbygning, 
fungerede  hun  mindst  lige 


sa  meget  som  missionær  og 
guide,  som  hun  gjorde  i  sit 
officielle  job.  Mange  der  ar- 
bejdede i  bygningen  var  im- 
ponerede af,  hvor  meget 
hun  vidste  om  bygningen 
og  om  hvor  de  forskellige 
mennesker  arbejdede.  Sjæl- 
dent var  hun  nødt  til  at  kig- 
ge på  en  liste  for  at  sende 
besøgende  tit  de  rette  ste- 
der. 

Har  opmuntret  mange 
i  årernes  løb 

Søster  Hunter  har  igennem 
mange  år  hjulpet  og  vejledt 
mange  søskende  og  arbejds- 
kammerater, der  har  haft 
brug  for  hjælp. 

Gennem  de  sidste  4  år, 
som  præsident  Hunters  ko- 
ne, har  hun  følt  sig  inspire- 
ret til  at  give  gode  råd  og 
opmuntring  til  mennesker, 
hun  slet  ikke  kender. 

-  Jeg  fortæller  dem,  at 
jeg  har  levet  alene  i  22  år. 
Jeg  ved  godt,  hvordan  de 
har  det.  Jeg  fortæller  dem, 
at  det,  der  fik  mig  til  at  fun- 
gere, var,  at  jeg  vidste,  at 
Gud  elskede  mig  og  at  han 
passede  på  mig  og  kendte 
mine  tanker  og  behov.  Jeg 
vidste,  at  han  ville  velsigne 
mig,  fortæller  søster  Hunter. 

-  Selvfølgelig  var  jeg  en- 
som, men  jeg  læste  i  skrif- 
terne og  jeg  gik  i  templet 
hver  eneste  uge.  Nogen 
gange  gik  jeg  i  templet  me- 
re end  en  gang  om  ugen. 
Bøn  holdt  mig  gående,  og 
så  det,  at  jeg  vidste,  at  Her- 
ren elskede  mig. 

-  Det  gik  op  for  mig  at 
Herren  ikke  lod  mig  forbli- 
ve alene  fordi  han  ønskede 
at  straffe  mig,  men  fordi 
han  forberedte  mig  til  no- 

get.  Jeg  vidste  hele  tiden,  at 
jeg  ikke  ville  blive  ladt  i 
stikken,  men  at  der  ville 
være  noget  til  mig.  Jeg  vid- 
ste bare  ikke  hvad  det  ville 
være. 

Søster  Hunter  fortæller, 
at  hun  stadigvæk  er  forun- 
dret, når  hun  tænker  på,  at 
hun  er  gift  med  Kirkens 
præsident. 

-  Der  er  tidspunkter, 


hvor  jeg  siger  til  mig  selv, 
»du  er  gift  med  profeten. 
Kan  det  virkelig  være  rig- 
tigt?« 

Søster  Hunter  fortæller 
om  sine  muligheder  for  at 
tjene  gennem  sin  mands 
kaldelse. 

-  Jeg  har  altid  ønsket  at 
gå  på  en  fuldtidsmission,  si- 
ger søster  Hunter,  men  jeg 
blev  aldrig  kaldet.  Nu  har 


jeg  chancen  for  at  tjene  på 
en  meget  speciel  måde. 

Alle  synes  at  være  til- 
trukket af  søster  Hunter. 
Hun  er  energisk  og  aktiv  og 
det  selvom  om  hun  i  august 
bliver  80.  Det  overrasker 
mange  mennesker,  hun  ser 
mindst  10-15  år  yngre  ud. 

På  hendes  fødselsdag, 
den  dag  hun  giftede  sig  med 
præsident  Hunter,  åbnede 


hun  sin  dør  og  fandt  et  kort 
hvorpå  der  stod:  »Du  har 
vundet  vores  hjerter,«  un- 
derskrevet hele  Wardet. 

Det  er  uden  tvivl  en  fø- 
lelse, der  vil  blive  nikket 
genkendende  til  af  medlem- 
mer fra  hele  verden,  der  har 
det  privilegium  at  møde  sø- 
ster Inis  Hunter. 

RED. 


Sender  unge  fra 
Frederikshavn  til  BYU 


En  anonym  sponsor 
sørger  for,  at  unge 
fra  Frederikshavn 
kan  komme  til  at 
studere  på  Kirkens 
universitet  i  USA 


Fornylig  besøgte  br.  Ford 
Stevenson  Danmark  for 
at  interviewe  en  række  un- 
ge fra  Frederikshavn,  som 
ønskede  at  studere  på  Brig- 
ham Young  Universitetet  i 
Utah  i  USA.  Br.  Steven- 
son, der  arbejder  ved  BYUs 
immatrikulationskontor, 
fortæller,  at  muligheden  for 
at  studere  et  år  ved  BYU 


tilbydes  unge  ikke-mormo- 
ner  i  Frederikshavn,  fordi 
en  rig  amerikansk  forret- 
ningsmand med  forfædre 
fra  Frederikshavn  har  opret- 
tet et  fond,  der  gør  det  mu- 
ligt hvert  år  at  sende  en  sti- 
pendiat afsted. 

Tidligere  missionær 
i  Danmark 

Br.  Ford  Stevenson,  der  tid- 
ligere har  været  missionær  i 
Danmark,  og  derfor  taler 
dansk,  fortæller,  at  formålet 
med  dette  fond  er  at  for- 
bedre relationerne  mellem 
den  akademiske  verden  i 
Danmark  og  Kirken. 

-  I  år  meldte  der  sig  syv 
studerende.  De  tidligere  sti- 


pendiater har  derefter  talt 
med  ansøgerne  og  fortalt 
dem  om  kravene.  Derefter 
har  jeg  så  været  i  Frederiks- 
havn og  interviewet  ansø- 
gerne og  fundet  den  person, 
jeg  mener,  det  bør  være. 

-  I  år  blev  det  Niels  Sø- 
rensen, der  tidligere  har 
studeret  i  Idaho,  fortæller 
br.  Ford  Stevenson.  Senere 
vil  Niels  så  komme  tilbage 
og  færdiggøre  sine  studier 
her  i  Danmark  eller  et  an- 
det sted. 

-  Det  vi  håber  at  opnå 
med  dette  stipendium,  for- 
tæller br.  Stevenson,  er  at 
vise  lederne  i  regeringen  og 
uddannelsessektoren,  at 
man  sagtens  kan  være  reli- 
giøs og  samtidig  intellektu- 
el. Det  er  svært  for  mange 
danskere  at  forstå. 

Sender  også  rektorer 
til  BYU 

En  del  af  pengene  fra  fon- 
den bruges  til  at  sende  dan- 
ske universitetsrektorer  og 


Ford  Stevenson  og  hans 
hustru  under  opholdet  i  Dan- 
mark, hvor  han  bl.a.  fandt 
næste  års  stipendiat  til  BYU. 
(Foto:  TD). 


Bror  Ford  Stevenson  håber 
næste  år  at  kunne  indlede  et 
udvekslingsprogram  mellem 
Københavns  Universitet  og 
BYU.  (Foto:  TD). 


undervisningsministre  på 
besøg  i  Utah,  for  derved  at 
skabe  akademiske  kontakter 
og  tage  livet  af  gamle  myter 
om  Kirken. 

-  Vi  har  haft  tidligere 
undervisningsminister  Ber- 
tel Haarder  på  besøg  i  Salt 
Lake.  Senere  har  vi  haft 
rektorerne  fra  næsten  alle 
universiteter  i  Danmark. 

-  Det  næste  vi  håber  at 
opnå,  er  til  næste  år  at 
iværksætte  et  udveksling- 
sprogram for  undervisere 
mellem  Brigham  Young 
Universitetet  og  Køben- 
havns Universitet. 

-  Vi  er  overalt  blevet 
vældig  godt  modtaget  og  er 
ikke  stødt  på  religiøse  for- 
domme, tværtimod  har  alle 
været  meget  tolerante,  slut- 
ter br.  Ford  Stevenson. 

Carsten  Gram 

Festinord  94  i  Sverige 


Traditionen  tro 
mødtes  unge  fra  hele 
norden  til  alletiders 
stævne 


Det  var  engang  i  april 
måned  at  FestiNord 
94  begyndte  at  blive  et  at- 
tråværdigt mål  i  hjerterne 
på  UV'erne.  Ligeså  hurtigt 
som  indbydelsen  var  kom- 
met fra  Sverige,  satte  vi  os 
det  personlige  mål  at  fin- 
pudse hårlokkerne,  forny 
garderoben  og  begyndte  at 
snige  os  ned  til  den  lokale 
Costa  del  Sol. 

Forud  for  en  stor  begi- 
venhed går  der  ofte  mange 
små  gerninger,  som  denne 
gang  ville  resultere  i  et  jub- 
lende dejligt  FestiNord 

sidst  i  juni  måned.  Efter 
at  vi  havde  udholdt  ek- 
sameinerne  eller  havde  fået 
fri  fra  jobbet,  tog  vi  afsted 


Unge  fra  hele  norden  deltager  i  åbnings  højtidlighedderne 
ved  festinord  94 .  (Foto:  Jens  førgen  Stokholm) 


og  levede  sammenlagt  tre 
dage  i  Allingsås.  Det  var  et 
jublende  skønt  FestiNord 
hvor  temaet  »Er  du  blevet 
født  åndeligt?«  gennemsyre- 
de vores  åndelige  møder. 
Den  første  morgen  stævnet 
var  samlet,  åbnedes  hjerter- 
ne med  et  dejligt  vidnes- 
byrdsmøde  og  følelsen  af 
sammenhørighed  var  stærk. 
Som  det  bedste  ved  stæv- 
net fungerede  morgenmø- 
derne som  en  påmindelse 
om  hvorfor  de  unge  voksne 
fra  Skandinavien  mødtes. 
Fordi  de  alle  har  en  fælles 
kilde  hvorfra  de  lever  og 
forstår  livet,  nemlig  Jesu 
Kristi  evangelium. 

Denne  betragtning  blev 
endnu  stærkere  bekræftet 
ved  det  sidste  vidnesbyrd 
møde;  det  er  klart  at  de  un- 
ge i  Norden  elsker  evange- 
liet, studerer  og  oplever 
mange  personlige  sejre,  spe- 
cielt gennem  bøn.  Det  var 
nogle  dage,  hvor  mange  fik 
mulighed  for  at  dele  deres 
vidnesbyrd. 


En  kæmpestang  bliver  rejst 

til  midsommerfesten. 

(Foto:  jens  førgen  Stokholm) 


Fester  var  der  i  den  ud- 
strækning et  FestiNord  kan 
tilbyde.  En  hver  aften,  hvor 
den  første  aften  var  »casu- 
al«,  den  næste  country/we- 
stern stil  og  sidste  aften  me- 
re romantisk  og  vel  sagtens 
tiden  for  at  vise  sin  bedste 
kjole  frem. 

Denne  aften  var  ganske 
speciel,  da  mændene  plud- 
selig delte  blomster  ud  til  al- 
le kvinderne  -  hvilken  jubel 
vi  følte  over  at  blive  gen- 
stand for  noget  så  sødt.  Tak! 

Det  var  en  skøn  aften, 
den  sidste  aften,  hvor  vi 
dansede  rundt  og  rundt  in- 
de i  en  pavillion  med  som- 
merluften og  musikken  som 
livets  krydderi.  Det  var  en 
fortryllende  aften  oven  på 
en  god  svensk  folkedag.  Det 
var  jo  midsommerdag,  og 
solen  havde  varmet  os 
grundigt  gennem  hele  da- 
gen i  den  park  vi  befandt  os 
i.  Denne  park  var  vi  blevet 
kørt  til  i  busser,  to  hold  ad 
gangen.  Jo,  det  var  en  lang 
bus  med  mange  siddeplad- 
ser til  de  i  alt  350  deltager. 
Danskerne  optog  de  100 
plader  og  fra  Københavns 
Stav  havde  42  unge  men- 
nesker fundet  vejen  til  Al- 
lingesås. 


En  midsommerstang  blev 
lavet  hvor  jeg  og  andre 
fra  København,  gravede 
hullet.  Det  var  skønt  at  få 
jord  under  neglene  og  stu- 
dere den  svenske  under- 
grund som  er  mere  granit 
end  den  danske.  Folkedan- 
serne, der  svævede  rundt  i 
et  godt  og  roligt  tempo,  så 
alle  kunne  følge  med,  viste 
hvad  de  kunne  og  dagen 
var  virkelig  en  skøn  mid- 
sommerfest. 

Dette  med  folkedanserne 
kender  vi  jo  i  Københavns 
Stav,  så  til  country/western 
aftenen  viste  Mormonfolke- 
danserne hvordan  de  mente 
dans  skulle  være.  Det  var 
flot  -  det  var  godt  at  være 
dansker  og  publikum  elske- 
de vores  dansere. 

Af  andre  præstationer 
formået  af  danskerne  til 
FestiNord  94  er  det  vist  ik- 
ke de  sportslige  aktiviteter 
der  skal  fremhæves,  men 
derimod  det  mere  skjulte 
resultat  som  fremgik  af  sid- 
stedagens (lørdag)  påmin- 
delse om  oprydning.  Dan- 
skerne fik  ingen  påmindel- 
ser og  hvor  stor  var  vores 
glæde  ikke  over  at  være 
dansk. 

Den  absolutte  succes  op- 
levede svenskerne  torsdag 
aften  hvor  de  havde  invite- 
ret os  til  Oscar  Galla  udde- 
ling. Hjemmeproducerede 
videoer  var  blevet  sendt  til 
komitéen  for  oscaruddelin- 
gen. Disse  bidrag  kom  ho- 
vedsagelig fra  Sverige,  men 
også  få  fra  Norge,  dog  ingen 
fra  Danmark.  Det  var  en 
forrygende  aften,  humøret 
var  på  sit  højeste  og  endnu 
engang  kunne  vi  se  at  Zions 
ungdom  er  kreative,  inspi- 
rerende og  glade  menne- 
sker. På  scenen  stod  to  gode 
værter  og  ledte  os  gennem 

fremvisningen,  uddelingen 
og  underholdningen.  Be- 
rømtheder som  Agent  007, 
James  Dean  ,  Marylin  Mon- 
roe og  flere  var  »fløjet«  ind 
til  prisuddelingen.  Det  var 
rart  endelig  at  få  en  mulig- 
hed for  at  opleve  disse  stjer- 
ner live.  Bifaldet  blev  givet 
stående  og  svenskerne  kun- 
ne skrive  succes  i  deres  per- 
sonlige dagbøger. 

I  delegationen  fra  Kbh. 
Stav  var  bl.a.  John  Damga- 
ard; dette  var  hans  første 
Festinord,  da  han  kun  har 
været  medlem  af  Kirken  i 


ca.  ti  måneder.  Derfor  var 
han  specielt  spændt  på  at 
møde  resten  af  de  hellige  i 
Norden.  Direkte  citeret  fra 
John  lyder  disse  ord:  »Det 
var  en  utrolig  stor  åndelig 
oplevelse  for  mig. 

Fordi  der  var  flere  hun- 
drede unge  mennesker  som 
havde  ånden  med  sig,  og  så 
var  det  utrolig  godt  lavet.« 
En  anden  som  havde  glæ- 
dede sig  meget  var  Jeannet- 
te Larsen  fra  4-  Ward,  hun 
siger:  »Ja,  jeg  synes  at  det 
var  utrolig  velorganiseret, 
både  med  maden  og  aktivi- 


teter. Der  skete  hele  tiden 
noget,  men  vi  havde  vores 
handlefrihed  til  at  deltage 
eller  ej . « 

Begge  to  roser  specielt 
Oscar  Galla  aftenen,  fordi 
den  var  underholdende  og 
indeholdt  enkelte  åndelige 
indslag. 

Fra  Lars  Bo  Frederiksen 
der  kommer  fra  Roskilde 
Ward  lyder  ordene:  »Det 
var  virkeligt  hyggeligt,  jeg 
boykottede  alle  sportsakti- 
viteter undtagen  dansen.« 

Dette  var  alt  Lars  Bo  op- 
levede på  sit  første  rigtige 


UV  FestiNord.  Han  må  øge 
sin  indsats  næste  år. 

Vejrrapporten  over  stæv- 
net lyder  på,  at  regnen  ikke 
faldt  hvor  vi  gik,  solen  skin- 
nede hele  tiden  og  somme- 
ren virkede  så  lys  og  varm. 
Konklusionen  på  alle  disse 
ord,  alle  de  gode  oplevelser 
vi  havde,  må  være:  Vi  kom- 
mer tilbage  næste  gang  og 
hvor  den  end  bliver,  glæder 
vi  os  til  at  mødes  med  Zions 
nordiske  ungdom. 

Betina  Baden,  er  medlem  af 
Københavns  4.  Ward. 


15*000  aviser  uddelt  i  Horsens 


15.000  husstande 
i  Horsens  modtog 
avisen  »Fokus  på 
Familien« 

I juni-nummeret  af  Kir- 
kenyt omtales  det  nye 
PR-projekt,  som  Roskilde 
Ward  og  Horsens  Gren  var 
valgt  til  at  være  centrum 
for. 

Projektet  bestod  i  udgi- 
velsen af  en  avis,  som  gen- 
nem artikler  skrevet  om  og 
af  kirkemedlemmer  havde 
til  hensigt  at  introducere 
mange  mennesker  til  Kir- 
ken og  dens  medlemmer. 

Uddelingen  af  avisen 
fandt  sted  i  Roskilde  d.  16. 
april,  mens  man  i  Horsens 
distribuerede  den  sidst  i 
maj. 

Mange  flittige 
søskende  deltog 

Grenspræsidenten  i  Hor- 
sens, bror  Dan  Rosenkilde, 
forestod  selv  det  store  ar- 
bejde med  at  opdele  byen  i 

Hele  Wardet  deltog  i  omdelin- 
gen af  de  15.000  aviser. 
(Foto:  E.  WILLEMANN) 


praktiske  ruter  og  pakke 
aviserne  i  passende  antal. 
Mange  lokale  søstre  og 
brødre  brugte  adskillige  ti- 
mer af  deres  fritid  på  udde- 
lingen, og  fra  et  nabo-ward 
kom  søskende  og  hjalp  til. 
Det  var  et  stort  arbejde, 
men  alle  deltagerne  følte 
godt  ved  at  have  været  med 
til  at  udbrede  kendskabet 
til  vores  kirke  på  denne  nye 
og  fine  måde. 

Aktiviteter  omkring 
avisprojektet 

I  forbindelse  med  avisens 
udsendelse  blev  der  i  kirke- 


bygningen i  Horsens  holdt 
debataften  med  åbent  hus. 
Grenen  deltog  på  Horsens 
kulturtorv  med  en  stand, 
som  omhandlede  vores 
kirkes  opfattelse  af  familien 
som  det  centrale  i  tilværel- 
sen. 

D.  11.  juni  afholdtes  et 
familiearrangement  med 
eventyrløb  omkring  den 
dejlige  Bygholm  Sø  -  en  tur 
på  ca.  8  km.  Vejret  var  per- 
fekt og  deltagerene  velop- 
lagte, så  det  blev  en  herlig 
oplevelse  for  store  og  små  - 
medlemmer  såvel  som  ikke- 
med  lemmer. 


Samme  dag  optrådte  folke- 
danserne fra  København  i 
byen  til  glæde  for  rigtig 
mange  horsensianere.  Det 
bliver  spændende  at  erfare, 
hvilken  virkning  udgivel- 
sen af  familieavisen  vil  få  i 
den  kommende  tid,  men  et 
er  sikkert,  det  er  en  god 
måde,  hvorpå  vi  som  med- 
lemmer af  Jesu  Kristi  Kirke 
af  Sidste  Dages  Hellige  kan 
dele  Kirkens  lære  med  vo- 
res egne  ord,  følelser  og 
vidnesbyrd. 

Elsebeth  Willemann  er 

medlem  af  Horsens  Gren. 

Kirken  hjælper 
flygtninge  fra  Rwanda 


Den  28.  juli  bekendt- 
gjorde Det  Første  Præ- 
sidentskab detaljerne  i  en 
ca.  4,5  millioner  kroner  stor 
hjælpepakke,  som  Kirken 
for  flere  uger  siden  begynd- 
te at  give  til  flygtningene 
fra  Rwanda. 

Kirken  fortæller  normalt  ik- 
ke om  detaljerne  i  forbindel- 
se med  Kirkens  mange  hu- 
manitære hjælpeprojekter. 
Denne  uges  bekendtgørelse 
sker  som  svar  på  forespørgsel 
fra  mange  sider,  om  hvad  Kir- 
ken har  gjort  for  at  yde  hu- 
manitær hjælp  til  Rwanda. 

Hjælpepakken  består  af  føl- 
gende elementer: 


•  Ca.  1 ,6  millioner  ton 
nødvendige  fødevarer, 
medicin,  tøj  og  tæpper 
blev  godkendt  for  adskil- 
lige uger  siden,  da  krisen 
begyndte  at  udvikle  sig. 
Værdien  af  denne  sen- 
ding udgør  ca.  3,3  milli- 
oner kroner.  Kirken  har 
fået  oplyst,  at  der  findes 
store  lagre  af  disse  varer 
adskillige  steder  omkring 
Rwanda,  og  Kirkens  bi- 
drag vil  blive  udnyttet, 
når  der  sker  anmodning 
herom.  Embedsmænd  fra 
Kirken  arbejder  nært 
sammen  med  anerkendte 
internationale  hjælpeor- 
ganisationer med  hen- 
blik på  det  bedst  tænke- 


lige tidspunkt  for  forsen- 
delsen. 

•  Ca.  600.000  kroner  i 
kontanter  til  øjeblikkelig 
hjælp  i  form  af  fordeling 
af  de  varer,  som  er  ydet 
af  andre,  og  som  allerede 
findes  lagret  i  Afrika,  og 
som  venter  på  at  blive 
sendt  til  Rwanda.  Dette 
beløb  vil  blive  givet  til 
en  anerkendt  internatio- 
nal hjælpeorganisation. 

•  Katastrofemedicin  og 
sæbe  til  en  værdi  af  ca. 
60.000  kroner  skal  øje- 
blikkelig sendes  via  ud- 
valgte hjælpeorganisati- 
oner. 


•  Ca.  600,000  kroner  i 
kontanter  til  fordelingen 
af  de  fødevarer  og  andre 
forsyninger,  som  er  ble- 
vet givet  af  Kirken,  og 
som  skal  bruges,  når  der 
sker  anmodning  herom. 

Kirkens  hjælp  er  en  del  af 
Kirkens  humanitære  hjæl- 
peprogram. I  de  senere  år  er 
personel  fra  Kirken,  økono- 
mi og  andre  ressourcer  ble- 
vet stillet  til  rådighed  for  en 
række  organisationer  og 
projekter  i  mere  end  50 
lande  samt  i  forskellige  sta- 
ter i  USA. 


CN 


Kirkerekord  i  at  være  gift 


Don  Harvey  Wall,  som 
fejrede  sin  103  års  fød- 
selsdag den  5.  juli  og  Mary 
Boyson  Wall,  som  fyldte 
103  den  27.  august,  har  væ- 
ret gift  i  81  år  og  bor  stadig 
i  deres  hjem,  fortæller  deres 
datter,  Iris  Runner.  Hun  be- 
søger dem  adskillige  gange 
hver  dag  sammen  med  sin 
mand,  Dwight. 

Familien  Wall  er  blevet 
omtalt  i  Church  News  6 
gange  siden  1983.  De  blev 
gift  i  templet  i  Salt  Lake 
City  den  2.  april  1913. 

-  Deres  lange  ægteskab 
er  ikke  en  national  rekord, 
men  er  det  måske  i  Kirken, 
fortæller  søster  Runner. 

-  De  har  ikke  været  hos 
lægen  i  lang  tid,  siger  hun. 
Mor  sagde  for  nyligt:  En  af 


Don  og  Mary  Boyson  Wall,  her  sammen  med  nogle  af  deres 
børn,  blev  gift  i  Salt  Lake  Templet  i  1913.  (Foto:  CN) 


årsagerne  til  at  vi  har  levet 
så  længe,  er  at  vi  er  venlige 
over  for  hinanden.  Jeg  tror, 
det  har  hjulpet  os  gennem 
meget,  eftersom  vi  forsøger 
at  hjælpe  hinanden  og  ikke 


siger  noget  uvenligt  til  hin- 
anden. 

Søster  Runner  tilføjer,  at 
hendes  forældre  er  meget 
omhyggelige  med  at  takke 
dem,  som  hjælper  dem. 


-  Vi  kan  ikke  gøre  det 
mindste,  uden  at  de  takker 
os  for  det.  De  er  meget  be- 
hagelige at  være  sammen 
med. 

Bror  Wall  har  ikke  mi- 
stet sin  sans  for  humor.  Han 
beskriver  deres  typiske  dag 
således:  »Vi  sidder  og  kig- 
ger.« 

Familien  Wall  er  med- 
lemmer af  Fairground  Ward 
i  Keizer  Oregon  stav  og  er 
forældre  til  6  børn  og  36 
børnebørn  og  134  oldebørn 
og  ved  sidste  optælling  40 
tipoldebørn. 

Søster  Runner  siger,  at 
hendes  forældre  altid  siger: 
»Vi  håber,  at  vi  kan  holde 
ud  til  enden.« 

CN 

Minilejr  for  søstre 
i  Københavns  Stav 


I  dagene  den  17.  og  18.  juni  1994  mødtes 
kvinder  i  alle  aldre  til  en  dejlig  weekend 
med  alt  fra  mad  og  hygge  til  workshops 
og  åndelig  opbygning. 


Blev  holdt  på  et 
fritidshjem 

I  alt  24  søstre  og  en  baby 
mødtes  i  juni  måned  til  en 
dejlig  minilejr,  der  blev  af- 
holdt på  Emdrup  fritids- 
hjem. Efter  lidt  søgen  lyk- 
kedes det  alle  søstre  at  finde 
stedet,  der  lå  godt  gemt  af 
vejen. 

Ved  middagsbordet  blev 
det  konstateret  at  denne 
gruppe  repræsenterede  fa- 
milier med  mange  børn  og 
børnebørn. 

Efter  dejligt  måltid  flyt- 
tede alle  til  hyggestuen  med 
de  bløde  stole.  Her  stod 
den  på  konkurrence,  (de 
bedste  hjerner  vandt)  eller 
også  var  det  det  heldigste 
hold. 

Guitar  og  slik 

Søster  Voss  fra  Allerød 
Ward  spillede  på  sin  guitar 
og  der  blev  sunget,  grinet, 
spist  enorme  mængder  af 
slik  og  rigtig  hygget. 

Fællesskabet  sluttede 
med  en  julehistorie  »Det 
sorte  lam«,  som  passede 
storartet  til  stemningen. 

Nogle  sludrede  videre, 
nogle  gik  i  seng  og  andre 
gik  en  syngende  aftenstur 
rundt  om  Emdrup  Sø  der  lå 
lige  i  nærheden. 

Morgenmad  og  workshops 

Næste  morgen  var  der  dæk- 
ket op  til  et  rigtigt  lækkert 
morgenbord.  Kakao  med 
flødeskum,  juice,  ristede 
krydre  med  ost  og  marmela- 


de og  nybagte  kanelsnegle. 
For  de  rigtig  sultne  var  der 
rugbrød. 

Søster  Ulla  Ruth  gav  en 
åndelig  tanke  om  kvindens 
værd. 

Dagen  bød  på  i  alt  3  for- 
skellige workshops  som 
man  frit  kunne  vælge  imel- 
lem. 

Der  blev  produceret  fine 
æsker,  lavet  oste  og  malet 
på  glasplader.  Så  var  det  tid 
til  endnu  en  bid  mad  der 
flot  var  blevet  forberedt  i  et 
andet  rum. 

Efter  endnu  et  dejligt 
måltid  mødtes  alle  søstre  til 
en  interessant  dialog  om 
tiltalen  søster  og  bror.  Der 
blev  diskuteret  hvordan  vi 
bruger  disse  titler,  og  snak- 
ket om  hvorvidt  vi  skal 
bruge  for-  eller  efternavne. 

Historie  og  film 

Søstrene  Heidi  Ringheim 
og  Lisbeth  Voss  læste  en  hi- 
storie om  to  kvinder  fra  for- 
udtilværelsen,  og  så  blev 
filmen  »Vogt  mine  lam« 
vist.  En  dejlig  debat  om 
hvordan  vi  alle  kan  hjælpe 
hinanden  fulgte. 

Som  afslutningen  på  en 
dejlig  weekend  blev  alle  sø- 
stre bedt  om  at  tænke  på 
hvad  Kirken  har  givet  os, 
og  alle  drog  berigede  hver 
til  sit. 

Referat  indsendt  af  søster  Bir- 
git Andersen 

RED. 


Søstre  der  deltog  i  Københavns  Stav  minilejr. 

Alle  nyder  en  hyggelig  middag.  (Foto:  Stavens  Hjælpeforening) 


Workshop  med  små  æsker.  (Foto:  S.H.) 


Søstre  lærte  at  male  flotte  motiver  på  glas.  (Foto:  S.H.) 


I  en  nødsituation  kan  disse  søstre  selv  lave  ost.  (Foto:  S.H.) 

Alletiders  øvelse 
i  beredskab 
i  Frederikshavn 


Grenens  unge  hjælper  et  ældre  medlem  ud  til  de  ventende  biler. 
(Foto:  Pedersen) 


Med  alle  grenens 
medlemmer  som  del- 
tagere simulerer  Fre- 
derikshavns  Gren  et 
militærangreb  på 
Danmark 


En  dejlig  dag  i  juni 
måned  samledes  hele 
grenen  i  kirkesalen. 

Salen  var  mørkelagt  og 
lyset  slukket. 

Alle  medlemmerne  var 
blevet  informeret  om,  at 
man  denne  dag  ville  kom- 
me noget  senere  hjem. 

Af  grenens  ledere  blev 
vi  informeret  om,  at  en  ka- 
tastrofe var  indtruffet  på 


flådestationen,  og  vi  havde 
præcist  et  kvarter  til  at 
samle  hele  familien,  finde 
alt  spiseligt  i  kirkebygnin- 
gen og  ellers  finde  ting,  der 
er  nødvendige  i  en  sådan 
nødsituation. 

Endvidere  var  der  enkel- 
te tilskadekommne  uden  for 
bygningen  der  også  skulle 
bringes  til  bilerne  og  med 
ud  af  byen. 

Alle  havde  en  opgave 
Hjælpeforeningen  skulle 
sørge  for  mad  og  de  dertil 
hørende  ting.  AP/UP  fik  til 
opgave  at  sørge  for  de  til- 
skadekomne, og  præste- 
dømmet havde  til  opgave  at 
sørge  for  ting  til  indretning 
af  en  nødlejr. 


Efter  disse  instruktioner 
fik  alle  travlt  med  at  ud- 
føre deres  respektive 
opgaver.  Kirkebygningen 
summede  af  travlhed. 
Der  var  blevet  givet  nøjag- 
tig 15  min.  til  at  udfører 
opgaverne  og  køre  ud  af 
byen. 

De  tilskadekomne  blev 
anbragt  på  improviserede 
bårer,  og  alt  andet  blev  i 
hast  pakket  ind  i  bilerne  og 
så  gik  turen  ud  af  byen  i  en 
fart. 

En  lille  smutvej  for  at 
hente  søn 

En  enkelt  familie  gjorde 
holdt  uden  for  deres  hus  for 
at  få  fat  på  deres  søn,  som 
tilfældigvis  ikke  var  med. 


De  nåede  hurtigt  tilbage  til 
alle  de  andre. 

Hele  gruppen  havnede  i 
Katsig  bakker  ca.  16  km 
vest  for  byen,  hvor  præste- 
dømmet straks  gik  i  gang 
med  at  lave  læhegn  af  en 
presenning,  som  nogle  hav- 
de i  bagagerummet.  AP  la- 
vede latrin  i  skoven,  og 
Hjælpeforeningen  gik  i 
gang  med  at  lave  mad  på  et 
campingblus,  som  en  anden 
»tilfældigvis«  havde  med  i 
bilen. 

De  unge  piger  i  grenen 
tog  sig  kærligt  af  de  sårede 
og  forbandt  dem  med  både 
bind  og  plaster,  og  dernæst 
underholdt  Primary  med 
små  historier  og  dejlige  san- 
ge- 


Et  læhegn  bliver  opsat  af  grenens  præstedømmeledere . 
(Foto:  Pedersen) 


Børn  og  voksne  gør  alt  for  at  underholde  de  sårede 
med  sang  og  historier.  (Foto:  Pedersen) 

Mad  til  alle 

De  ca.  15  liter  vand  var 
kommet  i  kog.  Nu  kunne 
der  laves  pulverkartoffel- 
mos, der  blev  serveret  med 
stegte  løg  og  baconterner.  I 
alt  45  personer  fik  middags- 
mad i  det  grønne,  mens  der 
blev  snakket  om  ting,  der 
kunne  havde  været  gjort 
anderledes  eller  bedre. 

-  Alle  gjorde  sig  deres 
tanker  om  en  situation, 
som  var  uvant,  men  som 
måske  ikke  er  helt  så  usæd- 
vanlig som  vi  gerne  ville 
bilde  os  ind,  sagde  søster 
Kirsten  Ingemann  Peder- 
sen, der  var  en  af  deltager- 
ne på  turen. 

Referat  indsendt  af  Kirsten 
Ingemann  Pedersen,  med- 
lem af  Frederikshavn  Gren. 

Red. 


En  af  de  sårede  hviler  sig  efter  ankomsten 
til  lejren.  (FOTO:  Pedersen) 


}Aad  til  alle  grenens  medlemmer  blev  lavet  på 
et  lille  campingblus.  (FOTO:  Pedersen) 


BiillllM 


o 

Brødre  i  Århus  stav 
æres  for  deres  spejderarbejde 


o 

For  første  gang  i  Ar- 
hus  Stavs  historie 
blev  brødre  æret  for 
deres  indsats  inden- 
for spejderarbejdet 


Ved  Århus  Stavs  præ- 
stedømmemøde  d.  28. 
maj  1994  blev  en  række 
brødre  æret  ved  at  modtage 
spejder- udmærkelser.  Bror 
Jørn  Holm  Bendtsen,  stav- 
ens spejderleder  indledte 
med  følgende: 

-  Som  stavens  spejderle- 
der og  dermed  også  som  le- 


der af  seniorspejdergruppen 
er  det  en  speciel  oplevelse 
at  stå  frem  her  i  dag,  idet 
det  er  første  gang  at  vi  skal 
tildele  brødre  en  æresbevis- 
ning for  deres  indsats  og 
virke  i  Kirkens  spejderpro- 
gram. 

Bronzeliljen 

Bronzeliljen  er  et  æresmær- 
ke  der  tildeles  en  AP-  eller 
seniorspejderleder,  som  har 
ydet  en  ekstraordinær  præ- 
station eller  tjenesteger- 
ning. Bronzeliljens  motiv  er 
en  klippeformation,  der  le- 
der tanken  hen  på  en  af  vo- 
res salmer,  der  indleder  med 


at  vores  tro  skal  være  fast 
som  de  evige  bjerge  og  byg- 
ges på  den  grundvold,  vore 
forfædre  lagde  af  tro  på  den 
sande  Gud,  mens  de  vand- 
red i  ørknen  ud.  Dette  skul- 
le blot  ændres  til  »vandred 
i  verden  ud,«  og  så  ville  det 
passe  på  bror  Bjarne  Ander- 
sen fra  Frederikshavn  Gren, 
som  gennem  flere  år  har  sat 
drengene  i  kontakt  med  he- 
le verden,  ved  at  stille  sit 
radioanlæg  til  rådighed  på 
den  årlige  tilbagevendende 
begivenhed  »Jamboree  on 
the  air.«  Også  en  tak  til  sø- 
ster Andersen,  der  har  stil- 
let sit  hjem  til  rådighed. 


Sølvliljen 

De  tre  øvrige  brødre  der 
blev  æret  ved  mødet  mod- 
tog sølvliljen.  Den  tildeles 
bærere  af  de  Melkisedekske 
Præstedømme,  som  har 
ydet  en  flerårig  indsats  med 
aktiv  deltagelse  i  spejder- 
programmet -  og  som  der- 
ved har  bidraget  til  at  skabe 
begejstring  omkring  spej- 
derprogrammets idealer 
blandt  de  unge  mænd. 

Sølvliljens  motiv  er  det 
Melkisedekske  Præstedøm- 
mes gengivelse  ved  Peter,  Ja- 
kob og  Johannes,  hvor  de  ved 
håndpålæggelse  overdrager 
Joseph  Smith  præstedømmet. 

-  Disse  brødre,  som  æres  i 
dag  med  sølv-liljen,  har  og- 
så lagt  deres  hånd  på  de  un- 
ge mænd  i  den  forstand,  at 
det  arbejde,  de  har  udført 
ved  at  arrangere  lejre,  har 
givet  de  unge  nogle  gode 
oplevelser,sagde  bror  Bendt- 
sen. 

Følgende  brødre  fik  til- 
delt sølv-liljen: 

Bror  Ole  Køster  fra 
Odense  2.  Ward.  Han  tjen- 
te  som  spejderleder  i  Århus 
Stav  fra  1979  -  1984. 

Bror  Søren  Nielsen  fra 
Frederikshavn  Gren,  der 
tjente  som  stavens  spejder- 
leder fra  1984  -  1988. 

Bror  Karl  Ove  Ilskov  fra 
Odense  1.  Ward,  der  tjente 
som  stavens  spejderleder  fra 
1988  -  1993  og  har  medvir- 
ket til  indførelsen  af  det 
nye  spejderprogram. 

Bror  Bendtsen  fik  over- 
akt sølvliljen  for  sin  indsats 
som  lokal  spejderleder  i  Ar- 
hus  Ward.  Bror  Bendtsen 
blev  kaldet  som  Stavens 
spejderleder  i  1993. 

Bror  Claes  Knudsen  gav 
nogle  eksempler  på  »Spej- 
derarbejdet  set  i  evangeliets 
lys«  og  sagde  bl.a. 

-Det  at  være  præste- 
dømmebærer eller  medlem 
af  Kirken  er  på  mange  må- 
der det  samme  som  at  være 
spejder. 

Bror  Claes  Knudsen  fik 

o 

som  den  første  i  Århus  Stav 
overrakt  bronzeliljen  i  1993. 
Han  havde  på  en  spejdertur 
reddet  en  anden  bror,  som 
lidt  dumdristigt  havde  begi- 
vet sig  på  svømmetur  i 
koldt  vand.  Da  denne  fik 
krampeanfald  og  var  ved  at 
drukne,  var  bror  Claes 
Knudsen  på  pletten  og  øve- 
de en  virkelig  tjenesteger- 
ning. 


Referat  indsendt  af  Jørn 
Holm  Berndtsen  der  er  med- 

o 

lem  Århus  Ward  og  arbejder 
som  spejderleder  i  Århus 
Stav. 


Bror  Jørn  H.  Bendtsen 
(Foto:TD) 


Ole  Køster  fra  Odense. 
(Foto-.TD) 


t 

Claes  Knudsen. 


Bjarne  Andersen 
ved  sit  radioudstyr 
(Foto:  TD) 


Søren  Nielsen 
fra  Frederikshavn 
(Foto-.TD)  > 

Enlige  medlemmer  af  Kirken 
er  også  en  del  af  familien 


1 994  er  af  FN  udråbt 
som  familiens  år.  Det 
har  man  fokuseret  meget 
på,  både  inden  og  uden  for 
Kirken.  Det  er  vel  meget 
naturligt,  eftersom  vi  anser 
os  selv  for  at  være  en  fami' 
liekirke.  1  Kirken  tror  vi,  at 
familien  er  evig,  og  stræber 
alle  efter  at  være  en  brik, 
der  kan  falde  på  plads  i  det- 
te evige  puslespil. 

På  trods  af  vores  status 
som  familiekirke  er  det  dog 
et  faktum,  at  ca.  halvdelen 
af  Kirkens  medlemmer  er 
enlige,  dvs.  aldrig  har  været 
gift  eller  er  enker,  enke- 
mænd eller  fraskilte. 

Spørgsmålet  der  til  sta- 
dighed lyder  fra  Kirkens  en- 
lige medlemmer  er:  Hvor 
passer  vi  ind?  Er  denne  kir- 
ke stadig  for  os?  Hvordan 
kan  vi  lære  at  finde  os  så 
godt  til  rette,  at  vi  føler  os 
hjemme  og  godt  tilpas  som 
enlige  medlemmer  af  Kir- 
ken? 

Kirkenyt  har  i  de  forløb- 
ne måneder  talt  med  mange 
enlige  medlemmer  i  Dan- 
mark for  at  finde  svarene  på 
disse  spørgsmål. 

Den  gennemgående  me- 
ning er,  at  det  kan  være 
utroligt  svært  at  være  enlig 
i  Kirken,  netop  fordi  der 
bliver  fokuseret  så  meget  på 
familien  og  evigt  ægteskab. 

-  Det  er  ikke  så  rart  altid 
at  skulle  sidde  alene,  udtal- 
te en  søster. 

-  Jeg  savner  meget  at 
blive  inviteret  med,  når  æg- 
teparrene mødes.  Som  regel 
bliver  der  kun  tænkt  på 
mig,  når  det  er  pigeaften, 
sagde  en  anden. 


En  anden  søster  udtalte: 

-  Som  enlig  mor  er  op- 
gaven med  at  opdrage  mine 
børn  alene  næsten  mere, 
end  jeg  kan  magte.  Jeg  gør 
mit  allerbedste,  alligevel 
har  folk  i  Kirken  deres  me- 
ninger om,  hvad  jeg  burde 
gøre  anderledes  og  bedre, 
uden  nok  rigtig  at  have 
tænkt  over,  hvad  det  inde- 
bærer at  skulle  være  både 
far  og  mor. 

En  søster  der  først  blev 
gift  senere  i  livet  sagde: 

-  Jeg  hadede  at  gå  til 
bryllupper,  den  var  sikker 
som  amen  i  kirken,  at  nogle 
spurgte  mig,  om  det  ikke 
snart  blev  min  tur.  De  kun- 
ne lige  så  godt  have  spurgt 
et  barnløst  ægtepar  hvorfor 
de  ingen  børn  har. 

En  enkemand  sagde: 
»Jeg  tror,  det  er  lidt  nem- 
mere for  mænd  at  være  ale- 
ne i  Kirken,  der  er  måske 
lidt  mindre  pres  på  os.« 

En  fraskilt  søster  sagde: 
»Det  er  så  svært,  fordi  du 
altid  føler  dig  meget  alene, 
også  selvom  du  sidder  midt 
i  en  stor  gruppe.  Det  er  også 
utroligt  hårdt  at  se  sine 
børn  lide  uden  en  far  til  at 
tage  sig  af  dem  i  det  dagli- 
ge.« 

Kommentarer  som  disse 
gik  igen  og  igen.  Dette  be- 
høver naturligvis  ikke  at 
betyde,  at  alle  enlige  med- 
lemmer af  kirken  har  det 
hårdt  eller  hele  tiden  er  ke- 
de af  det. 

Som  en  søster  sagde: 
»Der  er  jo  også  mange 
fordele  ved  at  være  alene, 
og  dem  kan  man  lige  så 
godt  drage  nytte  af.  Fx.  er 


man  uafhængig  og  kan 
komme  og  gå,  som  man 
vil. 

En  enlig  bror,  der  aldrig 
har  været  gift,  udtalte,  at 
han  som  medlem  følte,  at 
han  ikke  rigtig  passede  ind. 

1  debatten  om  enlige  i 
Kirken  var  langt  de  fleste 
medlemmer  meget  enige. 
Det  er  svært  at  være  enlig  i 
Kirken,  men  det  betyder  ik- 
ke at  det  ikke  er  det  værd. 

Hvad  kan  vi  gøre? 

Dette  spørgsmål  kunne  vi 
jo  allesammen  som  med- 


lemmer af  Kirken  stille  os 
selv.  Som  en  enlig  søster 
sagde  i  interviewet:  »Jeg  sy- 
nes, at  man  som  enlig  selv 
har  ansvaret  for  at  gøre  sit 
liv  værdifuldt.  Hvis  man  ik- 
ke er  lykkelig  som  enlig,  vil 
man  sikkert  heller  ikke  bli- 
ve det,  bare  fordi  man  bli- 
ver gift.« 

En  anden  udtalte:  Det  er 
vigtigt,  at  vi  som  enlige  be- 
slutter, at  vores  situation  ik- 
ke er  verdens  ende,  men  at 
vi  aktivt  arbejder  på  at  gøre 
vores  liv  til  noget  menings- 
fyldt. 

Følgende  er  forslag 
til  enlige  medlemmer 
af  Kirken: 

1 .  Bliv  involveret  i  wardets 
aktiviteter,  også  selvom 
de  måske  ikke  umiddel- 
bart henvender  sig  til 
enlige. 

2.  Deltag  aktivt  med  den 
indstilling,  at  »Jeg  har 
noget  at  give«,  og  ikke 
kun,  »hvad  kan  jeg  få  ud 
af  at  deltage.« 

3.  Tag  selv  initiativet  til  at 
invitere  mennesker 
hjem.  Forvent  ikke  altid, 
at  andre  skal  tage  det 
første  skridt. 

4.  Arbejd  hver  dag  på  at 
være  tæt  på  Herren  og 
efterleve  hans  bud  så 


man  altid  er  værdig  til  at 
modtage  Herrens  velsig- 
nelser. 

Følgende  er  forslag,  som 
Kirkens  øvrige  medlemmer 
kunne  overveje: 

Wardets/grenens  medlem- 
mer kunne  hjælpe  enlige 
medlemmer  af  Kirken  i  alle 
aldre  meget  ved  at  tænke 
på,  hvad  deres  behov  måtte 
være. 

1.  Enlige  mødre  med  små 
børn  har  fx  mest  tilfæl- 
les med  andre  medlem- 
mer på  deres  egen  alder, 
med  børn  på  samme  al- 
der, og  ikke  de  ældre  sø- 
stre i  wardet,  hvis  gruppe 
de  teknisk  tilhører. 


2.  Hjemmelærerne  og  andre 
brødre  kunne  være  til 
stor  hjælp  ved  at  give 
børnene  lidt  ekstra  op- 
mærksomhed. En  dreng, 
der  ikke  har  sin  far  i  Kir- 
ken, vil  jo  stadigvæk  ger- 
ne med  på  far  og  søn-ud- 
flugten. 

3.  Inviter  enlige  med  til  fe- 
ster og  sociale  sammen- 
komster. 

4.  Se  lidt  rundt  på  forsam- 
lingen om  søndagen.  Er 
der  nogen  der  sidder  helt 
alene?  Det  ville  være  let 
at  sætte  sig  der. 

Disse  forslag  er  ikke 
ment  som  moralprædikener 
eller  fingerpegen,  men  ude- 


lukkende som  et  middel 
til  at  afhjælpe  problemer- 
ne. 

Medlemskab  af  Kirken 
er  jo  nok  også  det,  vi  skal 
fokusere  på.  Vi  er  allesam- 
men medlemmer  af  Jesu 
Kristi  sande  Kirke,  og  det 
giver  vores  liv  mening  og 
fylde.  Det  giver  os  alle  mu- 
ligheden for  at  være  med- 
lemmer af  en  større  familie 
med  alle  de  glæder  og 
ulemper,  det  medfører. 


Susanne  Perkim  er  enlig  mor 
til  2  og  arbejder  som  informa- 
tionsmedarbejder  i  Køben- 
havns Stav. 


Enlige  Voksne  i  København 
på  spændende  rundtur 
i  Jægerspris  Slot 


22  EV'er  fra  hele 
Københavns  Stav 
mødtes  st.  Bededag, 
til  en  herlig  dag  fyldt 
med  dejlig  mad  og 
hygge  og  en  rundtur 
på  et  gammelt  slot. 


Spiste  frokost  sammen 

Hele  gruppen  mødtes  hos 
søster  Oda  Frederiksen  i 
Frederikssund.  22  deltagere 
i  alt  gjorde  at  der  var  godt 
med  trængsel  i  stuen  og  på 
altanen.  Søster  Frederiksen 
havde  arrangeret  en  dejlig 
frokost  med  mange  hjem- 
melavede specialiteter,  så- 
vel lune  som  kolde. 

Efter  et  dejligt  måltid, 
var  det  tid  til  at  lære  hin- 
anden lidt  bedre  at  kende, 


og  det  blev  hurtigt  konsta- 
teret, at  flere  af  EV'erne  var 
godt  oppe  i  årerne.  Søster 
Tidemann,  med  sine  95  år, 
var  alderspræsidenten. 

-  Det  var  dejligt  at  høre, 
hvordan  den  enkelte  havde 
mødt  Kirken  og  evangeliet, 
siger  Lis  Billeskov,  der  med 
stor  interesse  deltog  i  da- 
gens aktivitet. 

Rundtur  på  Jægerspris 
Slot 

Nu  gik  turen  ca.  6  km 
nordvest  for  Frederikssund 
til  Hornsherred,  hvor  grup- 
pen var  på  guided  rundtur  i 
slottet. 

Slottet  er  fredet  og  hed 
indtil  1677  Abrahamstrup 
og  kendes  som  krongods  fra 
ca.  1300. 

Sammen  med  Frederik 
d.  7.  opholdt  grevinde  Dan- 


EV 

^rlJi   A*-'l/l«l„t  s,  


ner  sig  ofte  på  Jægerspris 
Slot,  og  grevinden  testa- 
menterede sin  formue  til 
kong  Frederik  7. s  stiftelse 
på  Jægerspris.  Det  er  nu  et 
børnehjem. 

Hjem  gennem  skoven 

-  Efter  en  fabelagtig  rund- 
tur, som  afsluttede  ude  i 
parken  ved  den  åbne  grav- 
høj ,  kørte  vi  gennem  den 
nyudsprungne  skov  tilbage 
til  freder ikssund,  fortæller 
søster  Billeskov. 


Nogle  kørte  på  museum, 
men  en  del  kørte  tilbage  til 
søster  Frederiksen,  der  nu 
trakterede  med  både  lagka- 
ge og  saftevand. 

Ved  17-tiden  brød  sel- 
skabet op,  og  alle  vendte 
tilbage  til  deres  respektive 
hjemsteder  efter  en  dejlig 
dag  i  hinandens  selskab. 

Referat  indsendt  af  Lis  Bille- 
skov der  er  medlem  af  Kø- 
benhavns l .  Ward. 

RED 

træning  iværksat 
i  Københavns  stav 


Initiativ  for  at  øge 
arbejdssøgendes  selv- 
tillid og  jobsøgnings- 
teknikker  iværksat  i 
Københavns  Stav 

For  et  halvt  års  tid  siden 
anskaffede  Københavns 
Stav  et  kursusmateriale, 
som  Kirken  har  udsendt 
som  hjælp  til  arbejdssøgen- 
de. Kursusmaterialet,  som 
Kirken  har  købt  rettighe- 
derne til  at  benytte,  stam- 
mer fra  et  firma  i  Salt  Lake 
City  ved  navn  Eclecon  og 
består  af  seks  hæfter  med 
tilhørende  instruktionsvide- 
oer. 

I  Københavns  Stav  ned- 
satte man  en  komitée  til 
hjælp  for  arbejdssøgende 
under  ledelse  af  højråds- 
medlem Peter  Sørensen, 
som  blev  kaldet  til  at 
iværksætte  kurset. 

Erhvervsfolk  underviste 

-  Med  i  komiteen  var 
blandt  andre  br.  Lars  Øster- 

Br.  Peter  Sørensen  fra 
Københavns  Stavs  højråd,  der 
blev  bedt  om  at  iværksætte 
kurset.  (Foto:  PS). 


gaard  fra  Københavns  2. 
ward,  der  til  daglig  arbejder 
som  uddannelseschef  ved 
Haldor  Topsøe,  fortæller  br. 
Peter  Sørensen.  Lars  Øster- 
gaard var  med  sin  baggrund 
i  stand  til  at  formulere  ram- 
merne for,  hvordan  kurset 
skulle  iværksættes. 

Efter  en  forespørgsel  til 
de  forskellige  ward  og  grene 
viste  det  sig,  at  der  var  om- 
kring 50  arbejdsløse,  som 
alle  fik  en  invitation  fra 
staven  til  at  deltage  i  kur- 
set. 

-  Vi  ønskede,  at  de  inte- 
resserede skulle  skrive  en 
ansøgning  for  at  komme 
med  på  kurset,  fortæller  br. 
Sørensen.  For  at  de  gjorde 
en  aktiv  indsats.  Det  endte 
med,  at  6  medlemmer  til- 
meldte sig. 

Simulerede  jobinterview 

-  Forskellige  medlemmer 
med  baggrund  i  erhvervsli- 
vet blev  kaldet  til  at  afhol- 
de de  fem  forskellige  lektio- 
ner. Hver  person  havde  sin 

Vi  lod  kursisterne  skrive 
en  ansøgning  og  simulerede 
en  jobsamtale ,  fortæller 
br.  Lars  Østergaard. 


individuelle  måde  at  præ- 
sentere materialet  på.  Men 
både  undervisere  og  elever 
har  rost  materialet  utroligt 
meget,  fortæller  Peter  Sø- 
rensen. En  af  deltagerne 
fortalte,  at  hun  havde  del- 
taget i  andre  kurser,  men  at 
hun  ved  dette  kursus  virke- 
lig havde  fået  noget,  hun 
kunne  bruge. 

En  af  de  ting  der  blev 
opnået  var,  at  deltagerne  fik 
ændret  deres  måde  at  skrive 
ansøgninger  på. 

-  Jeg  lod  alle  deltagerne 
finde  en  jobannonce,  de 
skulle  skrive  en  ansøgning 
på,  fortæller  br.  Lars  Øster- 
gaard. Ved  det  næste  møde 
gennemgik  jeg  ansøgninger- 
ne, og  derefter  simulerede 
vi  et  jobinterview.  Det  gjor- 
de vi  for  at  give  kursusdel- 
tagerne et  indtryk  af,  hvad 
et  sådant  interview  kræver. 

Næste  gang  skal  det 
ud  i  wardene 

-  Dette  jobsøger- kursus 
blev  afholdt  i  kirkebygnin- 
gen på  Priorvej  i  Køben- 
havn, og  det  betyder,  at  sø- 
skende fra  ward  og  grene, 
der  ligger  langt  væk,  har 
haft  svært  ved  at  deltage. 
Vi  vil  derfor  undersøge,  om 
vi  i  fremtiden  kan  tage  ud  i 
menighederne  og  afholde 


kurset  derude,  fortæller  Pe- 
ter Sørensen,  der  selv  har 
omkring  65  km  til  kirke. 

-  Vi  håber  også,  at  kur- 
serne til  efteråret  kan  hen- 
vende sig  til  de  af  Kirkens 
medlemmer,  der  er  ved  at 
være  færdiguddannede.  På 
kurset  vil  de  lære,  hvordan 
de  skaber  et  jobsøgnings- 
netværk,  og  hvordan  de 
skal  gebærde  sig  ved  en 
jobsamtale. 

Flere  kom  i  arbejde 

-  Vi  vil  også  forsøge  i  Kø- 
benhavns Stav  at  skabe  en 
jobbank.  For  at  det  skal  bli- 
ve en  succes,  skal  vi  nå  en 
kombination  af,  at  folk  ved, 
at  den  eksisterer,  og  en  hur- 
tig respons  til  de  medlem- 
mer, som  bliver  opmærk- 
somme på  jobmuligheder, 
slutter  br.  Peter  Sørensen, 
der  er  medlem  af  Køben- 
havns Stavs  høj  råd. 

Br.  Marc  Nielsen  fra  Kø- 
benhavns 4-  Ward,  der  si- 
den kurset  er  kommet  i  ar- 
bejde igen,  mener: 

-  Det  gav  mig  indsigt  i 
nye  metoder  at  få  arbejde 
på.  Det  var  bestemt  værd  at 
bruge  tid  på.  Det  var  en  po- 
sitiv oplevelse,  som  hjalp 
mig,  da  jeg  selv  skulle  ud  at 
tale  med  virksomhederne. 

Carsten  Gram 

MORMON-OPLEVELSER 


En  ældstes  tro 
i  missionsmarken 


Denne  oplevelse  er 
fortalt  af  ældste 
Eilif  Rosenkilde,  der 
i  øjeblikket  tjener 
som  fuldtidsmissio' 
nær  i  Birmingham 
missionen  i  England 

Præstedømmet  i  aktion 

En  af  de  mest  vidunderlige 
oplevelser,  jeg  har  haft  på 
min  mission,  har  været  at 
se  præstedømmet  i  aktion. 
Et  par  dage  efter  jeg  var  an- 
kommet til  et  nyt  område 
og  næsten  havde  vænnet 
mig  til  min  nye  kammerats 
små  usædvanlighedder,  be- 
søgte vi  en  ung  dame,  der 
indtil  for  ganske  nyligt  hav- 
de været  mindre  aktiv  i 
Kirken.  Min  kammerat 
havde  været  med  til  at  gen- 
aktiviere  hende  i  Kirken,  og 
det  så  ud  til,  at  hun  var 
godt  på  vej  til  at  blive  et 
stærkt  medlem  af  Kirken. 
Netop  som  vi  sad  der  og 
hyggesnakkede,  lod  hun  en 
bombe  springe.  »Jeg  er  gra- 
vid,« sagde  hun  grædende. 
Min  kammerat  kunne  ikke 
tro  sine  egne  ører.  Han  sy- 
nes, at  han  havde  investe- 
ret megen  tid  og  kræfter  på 
at  hjælpe  Debbie  tilbage  til 
Kirken  og  kunne  lige  se  det 
hele  smuldre  væk  mellem 
fingrene  på  ham. 

Kæreste  ikke 
interesseret  i  Kirken 

Debbies  kæreste,  og  barnets 
far,  var  en  25-årig  soldat, 
som  ikke  havde  den  mind- 
ste interesse  i  Kirken. 

Hver  gang  missionærerne 
kom  på  besøg,  havde  han  al- 


tid mange  undskyldninger 
for  ikke  at  blive. 

Den  aften  havde  vi  en 
dejlig  snak  med  Debbie  og 
fandt  hurtigt  ud  af,  at  hen- 
des største  ønske  var  at  for- 
blive aktiv  i  Kirken  og  bli- 
ve en  del  af  en  evig  familie. 
Hun  ville  gerne  giftes  med 
kæresten,  men  der  var  ikke 
stor  chance  for,  at  han  ville 
have  noget  med  Kirken  at 
gøre  eller  leve  efter  de  stan- 
darder, som  hun  gerne  ville. 

Situationen  var  håbløs, 
synes  det. 

Min  ellers  så  generte 
kammerat  følte  Anden 
komme  over  sig  og  hævede 
modigt  sin  højre  arm  og 
sagde:  »Med  det  hellige 
Melkisedekske  Præstedøm- 
me og  i  Jesu  Kristi  navn  lo- 
ver jeg  dig,  at  såfremt  du  ef- 
terlever alle  budene,  vil  din 
kæreste  blive  døbt,  inden 
jeg  forlader  dette  område. 

Sikke  en  tro  og  autori- 
tet. Jeg  følte  mit  hjerte  be- 
gynde at  hamre  og  følte  ån- 
den meget  stærkt,  men  vid- 
ste ikke  helt,  hvilken  ind- 
flydelse dette  øjeblik  ville 
få  på  fremtiden. 

Gregory  bliver  overtalt  til 
at  se  en  film 

En  uges  tid  senere  fik  vi 
Gregory  overtalt  til  at  se  en 
af  Kirkens  film.  For  ligesom 
at  blødgøre  ham  lidt  havde 
vi  lavet  en  dansk  middag  ef- 
ter alle  kunstens  regler.  (Det 
er  jo  utroligt  vigtigt  at  forbe- 
rede og  opbygge  venskaber). 

Da  videoen  begyndte, 
troede  jeg  bare,  at  dette  atter 
ville  blive  en  at  de  369  andre 
gange,  jeg  havde  set  denne 
film,  som  vi  viser  til  folk. 


Men  nej,  ånden  var  kraftigt 
tilstede  fra  det  øjeblik,  fil- 
men begyndte.  Vi  følte  den 
stærkere  end  aldrig  før. 
Gregory  brød  nærmest  sam- 
men under  filmen,  og  tårer- 
ne trillede  ned  ad  kinderne 
på  os  allesammen. 

Efter  filmen  var  der  tavs- 
hed i  lang  tid.  Så  sagde 
Greg:  I  ved,  den  der  varme 
brændende  følelse  I  talte 
om  før  filmen?  Jeg  følte 
den.  På  dette  tidspunkt  var 
det  vores  sjæle,  der  kom- 
munikerede. Vi  sad  lang  tid 
og  bare  nød  åndens  tilste- 
deværelse. Da  vi  inviterede 
Greg  til  at  modtage  de  seks 
missionærlektier,  sagde  han 
ja  uden  tøven.  Ingen  kunne 
tro  det,  der  var  sket  denne 
aften,  og  det  føltes,  som  om 
vi  allesammen  havde  kendt 
hinanden  før  dette  jordeliv. 

Disse  seks  lektier  med 
Greg  blev  til  noget  helt  spe- 
cielt. Anden  var  altid  så 
stærkt  tilstede.  Hver  gang  vi 
trådte  ind  i  huset,  var  det, 
som  om  vi  blev  tilsluttet  en 
slags  åndelig  stikkontakt. 

Greg  forandrede  sit  liv 
totalt.  Han  opgav  sin  spiri- 
tus, sit  dårlige  sprog  og  an- 
dre ikke  så  gode  millitærva- 
ner. 


2  uger  efter  vores  specielle 
aften  stod  Greg  og  min 
kammerat  i  dåbens  vande 
og  udførte  den  frelsende  or- 
dinanse.  Alle  der  var  tilste- 
de, var  åndeligt  opløftet,  og 
efter  sin  dåb  bar  Greg  sit 
vidnesbyrd  og  vidnede  kraf- 
tigt om  evangeliets  sand- 
hed. 

Ugen  forinden  var  Greg 
og  Debbie  blevet  viet  til 
hinanden.  I  skrivende 
stund  er  Greg  en  værdig 
præstedømmebærer,  der 
hver  måned  har  100% 
hjemmelærerbesøg  og  bere- 
der sig  på  at  tage  til  templet 
og  blive  viet  for  tid  og  evig- 
hed. 

Min  tro  og  mit  vidnes- 
byrd er  vokset  gennem  den- 
ne oplevelse,  og  jeg  lærte 
meget  af  min  kammerat, 
der  så  modigt  var  villig  til 
at  bruge  sit  præstedømme. 
To  uger  efter  Gregs  dåb 
blev  min  kammerat  flyttet 
til  et  andet  område. 


Kirkenyts  læsere  der  har 
en  oplevelse  de  ønsker 
at  dele,  bedes  indsende 
den  skriftligt  til  Stjernens 
redaktion. 

